PROJEKTNI ZADATAK

za izradu Glavnog projekta izgradnju saobraćajnice kod stadiona FK "Dečić" između urb. parcela broj UP 49 i UP 2-24; UP49 i UP30-45 ; UP49 i UP47 ; UP47 i UP51 ; UP48 i UP51-52 u zahvatu LSL “Tuzi - dio planske zone 19” u Tuzima
- faza elektrotehničke instalacije

                     Projektom obraditi: javnu rasvjetu, izmještanje odnosno usaglašavanje i zaštitu postojećih vazdušnih i kablovskih 10kV i 1 kV kablovskih vodova, energetsku kanalizaciju i tk kanalizaciju. 
                     Projekat uraditi na riješenim saobraćajnim podlogama.

                     Projektna rješenja uraditi u skladu sa UTU-ima i usaglasiti sa katastrima, uslovima i preporukama nadležnih javnih preduzeća.

                     Projektna rješenja usaglasiti sa postojećim objektima i ostalim fazama (saobraćajna, građevinska, hidrotehničke instalacije i dr.).
                     Uraditi sinhron plan u svaku svesku pojedinačno.

                     Posebni uslovi:

                 Projektno rješenje saobraćajnice predvidjeti sa toplo cinkovanim stubovima. Projekat mora biti u skladu sa urbanističko-tehničkim uslovima, ‘’Preporukama za projektovanje, izvođenje i održavanje javne rasvjete na teritoriji Glavnog grada Podgorice’’-mart 2016. god. i Evropskim standardima. Projektnim rješenjem predvidjeti ugradnju LED svjetiljki od renomiranih proizvođača koje posjeduju ENEC certifikat i koje van drajvera sadrže prenaponsku zaštitu 10 kV, izdržljivost na strujni udar 10kA i termičku zaštitu, sve u skladu sa standardom sa IEC 61643-11. Svjetiljka posjeduje autonomni programibilni kontroler-drajver minimalnih karakteristika (4kV/4kA) sa mogućnošću programiranja za više stepena režima rada rasvjete. Svjetiljke predvidjeti u dvostrukom stepenu zaštite IP 66 (optički i predspojni dio) i IK 08 kućišta napravljenog od aluminijuma livenog pod pritiskom i protektora od providnog ravnog kaljenog stakla koje omogućava kvalitetno hlađenje i odvođenje vode. Trajnost LED izvora je 100.000 sati. Projektno rješenje u DWG formatu implementirati u program za fotometrijski proračun, kako bi se dobili rezultati koji bi bili prikazani na saobraćajnoj podlozi i koji bi se mogli izmjeriti prilikom ugradnje svjetiljki (provjera fotometrije).  Saobraćajnicu projektovati u klasi M1. 
                            Energetska i tk kablovska  kanalizacija:

Projektnim rješenjem predvidjeti postavljanje kablovske kanalizacije na raskrsnicama i karakterističnim prelazima (u blizini trafostanice i gdje se procijeni za potrebnim) to sa PVC cijevima Ø110 mm ukoliko se projektom budu predviđali prekopi saobraćajnice. Za potrebe energetske i tk kanalizacije projektovati odvojena kablovska okna.
                              Izmještanje instalacija:                                                                

                     Obraditi  u skladu sa preporukama i uslovima vlasnika instalacija i važećim preporukama i propisima.

                      Projektom izmještanja predvidjeti rešenja koja će omogućiti minimalne prekide u napajanju potrošača i faznu realizaciju. 

                      Projektom dati geodetske elemente za sigurno i jasno obilježavanje djelova instalacija koji će omogućiti izmještanje (usaglašavanje) nezavisno od prethodne izgradnje saobraćajnice ili ostale infrastrukture.

                      Za projektna rešenja dati tehničko i ekonomsko obrazloženje.

Projekat uraditi u svemu prema odredbama:

· ovog projektnog zadatka;

· zakona o planiranju prostora i izgradnji objekata;

· važećih opštih i posebnih pravilnika o izradi ove vrste dokumentacije;

· ostale raspoložive dokumentacije;

Projekat treba da sadrži:

· opšti dio;

· projektni zadatak;

· tehnički izvještaj;

· proračune;

· elaborat o zaštiti na radu;

· situacije sa ucrtanim trasama i rasporedom instalacija;

· obrađene karakteristične elemente sa opisima, crtežima i šemama;

· specifikaciju;

· predračun radova.

 Napomena:Projekat obavezno dostaviti  Investitoru u elektronskom obliku na CD-u ili DVD-u u otvorenoj i zaštićenoj varijanti. Projektant  je u obavezi da ispuni posebne uslove ovog projektnog zadatka.                                                                                                                        

Tuzi, avg 2021.god.

                                 INVESTITOR

